title: 2013/590/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2011 година

text:
               16.11.2013

               BG

               Официален вестник на Европейския съюз

               L 308/272

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2011 година
   (2013/590/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за мрежова и информационна сигурност за финансовата 2011 година,

               —

               като взе предвид доклада на Сметната палата относно годишните отчети на Европейската агенция за мрежова и информационна сигурност за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 460/2004 на Европейския парламент и на Съвета от 10 март 2004 г. относно създаване на Европейската агенция за мрежова и информационна сигурност (4), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0100/2013),

               1.

               Освобождава от отговорност изпълнителния директор на Европейската агенция за мрежова и информационна сигурност във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за мрежова и информационна сигурност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 135.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 77, 13.3.2004 г., стр. 1.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за мрежова и информационна сигурност за финансовата 2011 година,

                  —

                  като взе предвид доклада на Сметната палата относно годишните отчети на Европейската агенция за мрежова и информационна сигурност за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 460/2004 на Европейския парламент и на Съвета от 10 март 2004 г. относно създаване на Европейската агенция за мрежова и информационна сигурност (4), и по-специално член 17 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол (A7-0100/2013),

                  А.

                  като има предвид декларацията на Сметната палата, че е получила достатъчна увереност, че годишните отчети за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2012 г. Парламентът освободи изпълнителния директор на Европейската агенция за мрежова и информационна сигурност („Агенцията“) от отговорност във връзка с изпълнението на бюджета на Агенцията за финансовата 2010 година (6) и в резолюцията, придружаваща решението за освобождаване от отговорност, Парламентът, наред с другото:

                              —

                              изрази загриженост за това, че Сметната палата е съобщила за пренесени бюджетни кредити в размер на 19 % от общия бюджет на Агенцията за следващата година,

                              —

                              настоятелно призова Агенцията:

                              —

                              да въведе пълна физическа инвентаризация и да гарантира точността на счетоводните записи,

                              —

                              да подобри прозрачността на прогнозите и да изясни кой носи отговорност,

                              —

                              да подобри процедурата за даване на разрешение за възлагане на обществени поръчки при вземането на финансови решения и изготвянето на работни програми,

                              —

                              да гарантира пълно оповестяване на допуснатите изключения в своя годишен доклад за дейността,

                              —

                              да осигури целесъобразно проследяване на евентуалните нередности,

                              —

                              да развие последващ контрол и да докладва за резултатите от него;

                  В.

                  като има предвид, че общият бюджет на Агенцията за 2011 г. е възлизал на 8 102 921 EUR, което е с 0,003 % по-малко от нейния бюджет за 2010 г. (8 133 188 EUR); като има предвид, че за 2011 г. първоначалната вноска на Съюза за бюджета на Агенцията е била 7 931 858 EUR (7) в сравнение със 7 928 200 EUR през 2010 г.

         Бюджетно и финансово управление

                  1.

                  Припомня, че първоначалната вноска на Съюза е била 7 931 858 EUR за 2011 г.; отбелязва, че изпълнението на бюджета се е подобрило в сравнение с предходната година.

                  2.

                  Потвърждава въз основа на годишните отчети, че първоначалният бюджет на Агенцията за 2011 г. е възлизал на 7 931 858 EUR; все пак отбелязва, че управителният съвет е изменил бюджета, за да отрази приноса на страните от Европейската асоциация за свободна търговия в размер на 171 063 EUR.

                  3.

                  Установява въз основа на годишните отчети, че са поети задължения за 100 % от бюджетните кредити в сравнение с 99,95 % през 2010 г., докато плащанията са достигнали 85,82 % от общите управлявани бюджетни кредити в сравнение със 75,46 % през 2010 г.

         Пренесени бюджетни кредити

                  4.

                  Отбелязва въз основа на годишните отчети, че сумата от 1 166 895 EUR от договорените до края на 2011 г., но все още неизплатени бюджетни кредити за поети задължения, е пренесена за 2012 г.; отбелязва също така, че общият размер на пренесените бюджетни кредити, които са анулирани през 2011 г. (т.е. пренесени от 2010 г. и неизплатени през 2011 г.), е 130 133 EUR.

                  5.

                  Изразява своята загриженост за това, че Сметната палата отново е съобщила за 33 % пренесени бюджетни кредити от оперативния бюджет на Агенцията (дял III); изразява загриженост във връзка с факта, че ситуацията показва забавяне при изпълнението на дейностите на Агенцията, финансирани по дял III от бюджета, и че това противоречи на бюджетния принцип на ежегодност; още веднъж настоятелно призовава Агенцията да информира органа по освобождаване от отговорност за действията, които е предприела за отстраняване на тези слабости; отбелязва също така, че положението се е подобрило в сравнение с предходната година (52 %).

                  6.

                  Припомня, че Сметната палата е съобщила за 34 % пренесени бюджетни кредити от административния бюджет на Агенцията (дял II); отбелязва, че тази ситуация противоречи на бюджетния принцип на ежегодност; още веднъж настоятелно призовава Агенцията да информира органа по освобождаване от отговорност за действията, които е предприела за отстраняване на тези слабости.

         Процедури за възлагане на обществени поръчки

                  7.

                  Потвърждава въз основа на доклада на Сметната палата, че е необходимо Агенцията да подобри документирането на дълготрайните активи, тъй като закупуването на дълготрайни активи се вписва на ниво фактури, а не на ниво стоки; настоятелно призовава Агенцията да информира органа по освобождаване от отговорност за действията, които е предприела за отстраняване на тези слабости.

         Процедури за набиране на персонал

                  8.

                  Отбелязва, че не са предприети адекватни мерки за справяне с липсата на прозрачност на процедурите за набиране на персонал, посочена от Сметната плата през 2010 г., и че Сметната палата отново е съобщила, че Агенцията трябва да подобри прозрачността на тези процедури; призовава Агенцията да информира органа по освобождаване от отговорност за действията, които е предприела за отстраняване на тези слабости; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да осигури известна степен на опростяване по отношение на агенциите съгласно член 110 от Правилника за длъжностните лица.

                  9.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (8) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 135.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 77, 13.3.2004 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 221.

         (7)  Годишни отчети за финансовата 2011 година, стр. 20.

         (8)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2012/572/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2010 година#Резолюция на Европейския парламент от 10 май 2012 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2010 година

text:
               17.10.2012

               BG

               Официален вестник на Европейския съюз

               L 286/184

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2010 година
   (2012/572/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2010 година,

               —

               като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2010 година, придружен от отговорите на Центъра (1),

               —

               като взе предвид препоръката на Съвета от 21 февруари 2012 г. (06083/2012 – C7–0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0123/2012),

               1.

               Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 122.

      (2)  ОВ L 248, 16.9.2002 г., стр. 1.

      (3)  ОВ L 142, 30.4.2004 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2010 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за профилактика и контрол върху заболяванията за финансовата 2010 година,

                  —

                  като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2010 година, придружен от отговорите на Центъра (1),

                  —

                  като взе предвид препоръката на Съвета от 21 февруари 2012 г. (06083/2012 – C7–0051/2012),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7–0123/2012),

                  А.

                  като има предвид декларацията на Сметната палата, че е получила достатъчна увереност, че годишните отчети на Европейския център за профилактика и контрол върху заболяванията („Центъра“) за финансовата 2010 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2011 г. Парламентът освободи директора на Центъра от отговорност във връзка с изпълнението на бюджета на Центъра за финансовата 2009 година (5), и в резолюцията, придружаваща решението за освобождаване от отговорност, Парламентът, наред с другото, призовава Центъра:

                              —

                              да представи под формата на таблица, приложена към доклада на Сметната палата, съпоставка на операциите, проведени през годината, за която се отнася освобождаването от отговорност и тези от предходната финансова година,

                              —

                              да разгледа високия процент преноси, който има отрицателно отражение върху изпълнението на бюджета и е в противоречие с принципа на ежегодност,

                              —

                              да изпълни своето задължение да изпрати на органа по освобождаване от отговорност доклад, изготвен от неговия директор, в който се обобщава съдържанието на препоръките на Службата за вътрешен одит;

                  В.

                  като има предвид, че общият бюджет на Центъра за финансовата 2010 година възлиза на 57 800 000 EUR спрямо 49 200 000 EUR през 2009 г., което представлява увеличение от 17,5 %; като има предвид, че общата вноска на Съюза в бюджета на Центъра за 2010 г. е 56 225 000 EUR,

         Бюджетно и финансово управление

                  1.

                  Припомня, че първоначалната вноска на Съюза в бюджета на Центъра за 2010 г. възлизаше на 53 078 000 EUR; отбелязва обаче, че към тази сума са добавени 145 000 EUR възстановен излишък, в резултат на което общата вноска на Съюза за 2010 г. става 53 223 000 EUR.

                  2.

                  Подчертава, че съгласно общия бюджет на Европейския съюз за финансовата 2010 година общата вноска за Центъра възлизаше на 56 225 000 EUR и включваше:

                              —

                              вноска в размер на 33 360 000 EUR по дялове I и II, както и

                              —

                              вноска в размер на 22 895 000 EUR за дял III, от която 10 000 000 EUR са били изплатени;

                        при все това отбелязва, че същият документ представя обща вноска на Съюза в размер на 53 223 000 EUR за 2010 г.; потвърждава изявлението на Комисията, че вноската на Съюза в бюджета на Центъра за 2010 г. е била 56 225 000 EUR и че цифрата 53 223 000 EUR е резултат от несъответствия в текста, придружаващ данните от бюджета; счита, че това отразява необходимостта Комисията да представя ежегодно на органа по освобождаване от отговорност консолидирана информация относно предоставеното от общия бюджет на Европейския съюз общо годишно финансиране за всяка агенция.

                  3.

                  Отбелязва, че според Центъра второто споразумение за безвъзмездни средства е било постигнато с Генерална дирекция „Разширяване“ за първоначален срок от две години и че последващо бюджетно увеличение в размер на 400 000 EUR за периода 2009—2010 г. е изпълнено през 2010 г.; отбелязва, че през 2011 г. Центърът трябваше да представи искане за удължаване на срока на безвъзмездната помощ.

                  4.

                  Въз основа на окончателните годишни отчети на Центъра за финансовата 2010 година потвърждава, че изпълнението на бюджета е достигнало 95 % по отношение на бюджетните кредити за поети задължения; при все това изразява загриженост, че изпълнението на бюджета по отношение на бюджетните кредити за плащания е достигнало едва 68 % от общия бюджет; въпреки това счита, че това вече представлява подобрение спрямо 59 % през 2009 г., но счита, че Центърът трябва да положи допълнителни усилия в това отношение.

                  5.

                  Подчертава, че усвояването на бюджетните кредити за плащания се е подобрило и е достигнало 92,7 %, което представлява неизползвани кредити в размер на 3 800 000 EUR; отбелязва, че това непълно усвояване е свързано с факта, че Центърът е ограничил своите искания за бюджетни кредити за плащания, за да намали размера на паричните средства в своята банкова сметка в края на годината, както беше изискано от Сметната палата и Комисията.

                  6.

                  Отбелязва, че според годишния отчет на Центъра за 2010 г. директорът, в качеството си на оправомощен разпоредител с бюджетни кредити, е делегирал финансова отговорност на петте началници на отдели, и за определен период от време — на координатора на кабинета на директора; отбелязва обаче, че всички договори за суми над 250 000 EUR трябва да бъдат подписани от директора.

         Пренос на бюджетни кредити

                  7.

                  Потвърждава, че според Сметната палата през 2010 г. сума от 15 600 000 EUR, равняваща се на 27 % от общия бюджет, включително 50 % от дял III – Оперативни разходи, е била пренесена към 2011 г.; отново настоятелно призовава Центъра да отстрани своевременно недостатъците, констатирани от Сметната палата във връзка с преноса на бюджетни кредити; подчертава, че високият процент на преноси на бюджетни кредити има отрицателно отражение върху изпълнението на бюджета.

                  8.

                  Изразява загриженост, че това високо ниво на пренесени бюджетни кредити и ниското ниво на начислени разходи са прекомерни и противоречат на принципа на ежегодност.

         Счетоводна система

                  9.

                  Отбелязва, че съгласно доклада за бюджетното и финансовото управление 2010 г. е първата пълна година, през която Центърът е изпълнил своя бюджет за цялата година посредством ABAC WF (интегрираната бюджетна и счетоводна система на ЕО).

                  10.

                  Въз основа на годишния отчет за дейността потвърждава, че Центърът е извършил преглед на вътрешните процедури за бюджетни кредити за плащания и за поети задължения.

         Обществени поръчки

                  11.

                  Отбелязва, че въз основа на годишния отчет на Центъра службата за възлагане на обществени поръчки е разгледала 50 открити процедури и 18 договорени процедури, както и 8 покани за предложения; призовава Центъра да представи на органа по освобождаване от отговорност резултатите от всяка от процедурите по възлагане на обществени поръчки.

                  12.

                  Отбелязва, че след петгодишни преговори беше подписано споразумение относно седалището между Центъра и Министерството за грижата за възрастните хора и на здравеопазването на Швеция.

         Човешки ресурси

                  13.

                  Потвърждава, че бившият директор напусна Центъра през февруари 2010 г., за да заеме длъжност в регионалния офис за Европа на Световната здравна организация.

                  14.

                  Настоятелно призовава Центъра да приложи достатъчно мерки за гарантиране на прозрачността на неговите процедури по подбор на персонал; изразява особена загриженост относно констатациите на Сметната палата: не са били предварително определени праговете, които кандидатите трябва да преминат, за да бъдат поканени на интервю, нито праговете за включване в списъка с резервите; отбелязва, че това би могло да прикрива случай на облагодетелстване на приятелски и роднински кръгове или конфликт на интереси.

                  15.

                  Отбелязва, че съгласно отчета на Центъра относно бюджетното и финансовото управление общият брой на срочно наетите служители, работещи в Центъра към 31 декември 2010 г., е бил 175 от общо 200 длъжности, предвидени в щатното разписание за 2010 г.

                  16.

                  Също така установява от отчета относно бюджетното и финансовото управление, че процентът на текучество сред срочно наетите служители и договорно наетите служители е бил 7 % през 2010 г.

                  17.

                  Счита, че Центърът е орган на Съюза, който играе важна роля за укрепване и развитие на наблюдението на заболяванията на европейско равнище, за оценка и представяне на информация относно съществуващите и възникващите заплахи за човешкото здраве, причинени от инфекциозни заболявания, както и за обобщаване на знанията относно здравето в Европа.

         Изпълнение

                  18.

                  Потвърждава, че Центърът понастоящем работи със своите партньори за прилагане на промени въз основа на поуките, извлечени от пандемията H1N1 през 2009 г., с цел по-нататъшно подобрение на работата на Центъра в бъдеще; при все това посочва важния принос на Центъра за мерките за борба с пандемията H1N1 чрез издаването на предварителни насоки относно „Използването на специфични ваксини против грипна пандемия“ през 2009 г.

         Вътрешен одит

                  19.

                  Отбелязва, че съгласно отчета относно бюджетното и финансовото управление е извършен преглед на изпълнението на системата за вътрешен контрол; по-специално изразява загриженост, че два от стандартите все още на са приложени, особено непрекъснатостта на дейността и оценката на дейностите, а четири други са само частично приложени; следователно настоятелно призовава Центъра своевременно да предприеме действия в това отношение и да информира органа по освобождаване от отговорност относно етапа на прилагане на тези стандарти.

                  20.

                  Въз основа на отчета за бюджетното и финансовото управление установява, че планираният одит на Службата за вътрешен одит във връзка с „Процеси, подкрепящи годишната работна програма, които са съсредоточени върху информационната система за управление“ беше отложен за 2011 г.; следователно призовава Центъра да информира органа по освобождаване от отговорност за констатацията на Службата за вътрешен одит в началото на 2012 г.

                  21.

                  Потвърждава също така, че съгласно Центъра в края на 2010 г. одитът на Службата за вътрешен одит не е установил критични констатации; при все това шест важни констатации са все още открити; информиран е от Центъра, че четири от тези препоръки засягат комуникацията в областта на здравето, показателите за изпълнение, контролния списък, използван от финансовите участници, и оценката на разходите за заседанията на Центъра; настоятелно призовава Центъра да информира органа по освобождаване от отговорност относно другите две препоръки, които Центърът все още трябва да приложи.

                  22.

                  Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

                  23.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (6) относно резултатите от дейността, финансовото управление и контрола на агенциите..

         (1)  ОВ C 366, 15.12.2011 г., стр. 122.

         (2)  ОВ L 248, 16.9.2002 г., стр. 1.

         (3)  ОВ L 142, 30.4.2004 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 250, 27.9.2011 г., стр. 145.

         (6)  Приети текстове, P7_TA(2012)0164 (вж. страница 388 от настоящия брой на Официален вестник).

      ПРИЛОЖЕНИЕ

         ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

                  Европейски център за профилактика и контрол върху заболяванията

                  2006 г.

                  2007 г.

                  2008 г.

                  2009 г.

                  Изпълнение/Обществени поръчки

                              —

                              Правилата за възлагане на обществени поръчки не се прилагат стриктно: липса на ясни критерии за подбор; неправилен избор на процедура; незачитане на процедурата, описана в обявлението за търг; недостатъчна документация относно процедурата

                  —

                              —

                              Изисква от Центъра да представи съпоставка между дейностите, извършени през разглежданата година за освобождаване от отговорност, и тези от предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността през две последователни години

                              —

                              Не е имало споразумение за седалището между Центъра и шведското правителство, тъй като са съществували все още много неразрешени въпроси, които са изисквали по-нататъшни преговори

                              —

                              Призовава Центъра да съпостави операциите, проведени през годината, за която се отнася освобождаването от отговорност, и тези от предходната финансова година

                  Пренос на бюджетни кредити

                              —

                              Принципът на ежегодност не се спазва строго: почти 45 % от задълженията, поети през годината, са били пренесени. Освен това през втората половина на 2006 г. са били извършени редица трансфери→ неточни прогнози за потребностите от персонал

                              —

                              Принципът на ежегодност не се спазва строго: слабости при програмирането, мониторинга и последващото изпълнение на бюджета на Центъра

                              —

                              Когато е взето решение за измененията на бюджета, не е била извършена оценка на тяхното отражение върху работната програма и постигането на целите

                              —

                              Принципът на ежегодност не се спазва строго: слабости при програмирането и последващото изпълнение на бюджета на Центъра

                              —

                              Призовава Комисията да разгледа начини за гарантиране прилагането на принципа за ориентирано спрямо потребностите управление на паричните потоци →Центърът поддържа изключително високи парични резерви за дълъг период (31 декември 2008 г.: 16 705 091 EUR)

                              —

                              Призовава Центъра да информира органа по освобождаване от отговорност относно мерките, предприети за отстраняване на недостатъка. Високо ниво на преносите на бюджетни кредити, което има отрицателно отражение върху изпълнението на бюджета и противоречи на принципа на ежегодност

                  Човешки ресурси

                  —

                  —

                              —

                              Слабости в планирането на процедурите по набиране на персонал

                  —

                  Вътрешен одит

                              —

                              Поети са правни задължение при отсъствието на предварителни бюджетни задължения в нарушение на Финансовия регламент

                              —

                              Агенцията не е спазила Финансовия регламент и принципа на икономичност: през 2007 г. Центърът е платил 500 000 EUR за обновяване на своята основна сграда вследствие на споразумение, подписано от Центъра и собственика на сградата. Това споразумение не е уточнило естеството на дейностите, които е трябвало да бъдат извършени, нито крайните срокове и условията на плащане

                              —

                              Центърът не е изпълнил цялостно своето задължение да изпрати на органа по освобождаване от отговорност доклад, изготвен от неговия директор, в който се обобщава броят на вътрешните одити, проведени от вътрешния одитор

                              —

                              Центърът не е изпълнил цялостно своето задължение да изпрати на органа по освобождаване от отговорност доклад, изготвен от неговия директор, в който се обобщава съдържанието на препоръката на Службата за вътрешен одит


title: 2012/193/ЕС: Решение на Съвета от 13 март 2012 година за сключването от името на Съюза на Договореност между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген#Договореност между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген#Съвместна декларация на договарящите се страни относно специфичното асоцииране в изпълнението, прилагането и развитието на достиженията на правото от Шенген

text:
               13.4.2012

               BG

               Официален вестник на Европейския съюз

               L 103/3

         РЕШЕНИЕ НА СЪВЕТА
   от 13 март 2012 година
   за сключването от името на Съюза на Договореност между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген
   (2012/193/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 74, 77 и 79 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               След упълномощаването на Комисията на 15 май 2006 г. преговорите с Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Комисията в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген, приключиха.

               (2)

               Съгласно Решение 2012/192/ЕС на Съвета (1) и при условие на сключването ѝ на по-късна дата Договореността между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген („договореността“) беше подписана от името на Европейския съюз на 22 септември 2011 г.

               (3)

               Договореността следва да бъде сключена.

               (4)

               Настоящото решение не засяга позицията на Обединеното кралство съгласно Протокола относно достиженията на правото от Шенген, включени в рамките на Европейския съюз, приложен към Договора за Европейския съюз и към Договора за функционирането на Европейския съюз, и Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (2).

               (5)

               Настоящото решение не засяга позицията на Ирландия съгласно Протокола относно достиженията на правото от Шенген, включени в рамките на Европейския съюз, приложен към Договора за Европейския съюз и към Договора за функционирането на Европейския съюз, и Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (3).

               (6)

               Настоящото решение не засяга позицията на Дания съгласно Протокола относно позицията на Дания, приложен към Договора за Европейския съюз и към Договора за функционирането на Европейския съюз,

         ПРИЕ НАСТОЯЩОТО РЕШЕНИЕ:
   Член 1
   Договореността между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген („договореността“) и Съвместната декларация, приложена към нея, се одобряват от името на Съюза.
   Текстът на договореността е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да депозира(т) от името на Съюза инструмента за одобрение, предвиден в член 7, параграф 4 от договореността, за да изрази съгласието на Съюза да бъде обвързан.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 13 март 2012 година.

            За Съвета

            Председател

         M. VESTAGER

      (1)  Вж. стр. 1 от настоящия брой на Официален вестник.

      (2)  ОВ L 131, 1.6.2000 г., стр. 43.

      (3)  ОВ L 64, 7.3.2002 г., стр. 20.

      ДОГОВОРЕНОСТ
      между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген
      ЕВРОПЕЙСКИЯТ СЪЮЗ,
      и
      РЕПУБЛИКА ИСЛАНДИЯ,
      наричана по-нататък „Исландия“,
      КНЯЖЕСТВО ЛИХТЕНЩАЙН,
      наричано по-нататък „Лихтенщайн“,
      КРАЛСТВО НОРВЕГИЯ,
      наричано по-нататък „Норвегия“ и
      КОНФЕДЕРАЦИЯ ШВЕЙЦАРИЯ,
      наричана по-нататък „Швейцария“,
      заедно наричани по-нататък „асоциираните държави“,
      КАТО ВЗЕХА ПРЕДВИД Споразумението, сключено на 18 май 1999 г. от Съвета на Европейския съюз и Република Исландия и Кралство Норвегия за асоциирането на тези държави в изпълнението, прилагането и развитието на достиженията на правото от Шенген (наричано по-нататък „Споразумението за асоцииране с Исландия и Норвегия“),
      КАТО ВЗЕХА ПРЕДВИД Споразумението, подписано на 26 октомври 2004 г. между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген, наричано по-нататък „Споразумението за асоцииране с Швейцария“,
      КАТО ВЗЕХА ПРЕДВИД Протокола, подписан на 28 февруари 2008 г. между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, наричан по-нататък „Протоколът за асоцииране с Лихтенщайн“,
      КАТО ВЗЕХА ПРЕДВИД Споразумението под формата на размяна на писма, сключено на 18 май 1999 г. между Съвета на Европейския съюз и Република Исландия и Кралство Норвегия относно комитетите, които подпомагат Европейската комисия в упражняването на изпълнителните ѝ правомощия,
      КАТО ВЗЕХА ПРЕДВИД Споразумението под формата на размяна на писма, подписано на 26 октомври 2004 г. между Съвета на Европейския съюз и Конфедерация Швейцария относно комитетите, които подпомагат Европейската комисия в упражняването на изпълнителните ѝ правомощия,
      КАТО ВЗЕХА ПРЕДВИД декларацията към Протокола за асоцииране с Лихтенщайн, подписан на 28 февруари 2008 г. относно участието в комитетите, които подпомагат Европейската комисия в упражняването на изпълнителните ѝ правомощия,
      КАТО ОТЧИТАТ, че новите актове или мерки на достиженията на правото от Шенген, приети от Европейската комисия, наричана по-нататък „Комисията“, при упражняването на изпълнителните ѝ правомощия, към които са били приложени процедурите, определени в настоящата договореност, се прилагат едновременно за Европейския съюз и неговите съответни държави-членки, както и за асоциираните държави,
      КАТО ОТЧИТАТ необходимостта да се осигури прилагането и еднаквото изпълнение на нови актове или мерки на достиженията на правото от Шенген, което изисква участието на асоциираните държави в работата на комитетите, които подпомагат Комисията в упражняването на изпълнителните ѝ правомощия, когато се вземат решения относно актовете или мерките, представляващи развитие на достиженията на правото от Шенген,
      КАТО ИМАТ ПРЕДВИД, че споразуменията за асоцииране не разглеждат подробните правила за участието на асоциираните държави в работата на комитетите, които подпомагат Комисията в упражняването на изпълнителните ѝ правомощия, когато се вземат решенията относно актовете или мерките, представляващи развитие на достиженията на правото от Шенген,
      КАТО ИМАТ ПРЕДВИД, че участието на Република Исландия, Кралство Норвегия и Княжество Лихтенщайн в комитета, който подпомага Комисията в упражняването на изпълнителните ѝ правомощия, създаден с Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (1), понастоящем е установено в Споразумението за Европейското икономическо пространство, а участието на Конфедерация Швейцария в този комитет е установено в размяната на писма, приложени към Споразумението за асоцииране с Швейцария,
      СЕ СПОРАЗУМЯХА ЗА СЛЕДНОТО:
      Член 1
      Настоящата договореност се прилага за актовете или мерките, изменящи или развиващи достиженията на правото от Шенген, приети от Комисията при упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген.
      Член 2
      1.   Асоциираните държави се асоциират като наблюдатели в работата на комитетите, които подпомагат Комисията в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген, наричани по-нататък „шенгенските комитологични комитети“, посочени в приложение 1 към настоящата договореност.
      2.   Когато чрез нов акт, изменящ или развиващ достиженията на правото от Шенген, се създава нов комитет, който подпомага Комисията при упражняването на изпълнителните ѝ правомощия, асоциираните държави се асоциират в работата на този комитет от момента на влизане в сила на акта, създаващ комитета.
      3.   Комисията актуализира редовно списъка с шенгенските комитологични комитети и го публикува в Официален вестник на Европейския съюз.
      Член 3
      1.   Представителите на асоциираните държави се асоциират в работата на шенгенските комитологични комитети, както е посочено в настоящия член.
      2.   В шенгенските комитологични комитети асоциираните държави имат възможност:

                  —

                  да обяснят проблемите, които срещат по отношение на конкретен акт или мярка от гледна точка на изпълнението, прилагането или развитието на достиженията на правото от Шенген, или да отговорят на проблемите, които са срещнали други делегации,

                  —

                  да се произнасят по всякакви въпроси, отнасящи се до изготвянето и разработването на разпоредби, които ги засягат, или до тяхното изпълнение.

            3.   Асоциираните държави имат право да правят предложения в шенгенските комитологични комитети. След подлагане на обсъждане Комисията може да вземе предвид такива предложения с оглед изготвяне на предложение или поемане на инициатива.
      4.   Асоциираните държави не участват в гласуването на шенгенските комитологични комитети и се оттеглят, когато комитетът пристъпи към гласуване.
      5.   Когато се свикват заседанията на шенгенските комитологични комитети, асоциираните държави получават дневния ред, проектомерките, по които са поканени да изразят становище, както и всички други имащи отношение работни документи едновременно с държавите-членки на ЕС.
      6.   Принципите и условията, отнасящи се до публичния достъп до документите на шенгенските комитологични комитети, са същите като тези, които се прилагат към документите на Комисията (2).
      7.   За целите на прилагането на настоящата договореност и при определянето на процедурните аспекти на шенгенските комитологични комитети се прави позоваване на настоящия член.
      Член 4
      Когато изготвя предложения, изменящи или развиващи разпоредбите на достиженията на правото от Шенген, Комисията иска неофициално съвет от експерти от асоциираните държави по същия начин, по който иска съвет от експерти от държавите-членки на Европейския съюз, наричани по-нататък „държавите-членки“, за изготвянето на предложенията си.
      Член 5
      1.   Приемането на нови актове или мерки, които представляват развитие на достиженията на правото от Шенген, е запазено за компетентните институции на Европейския съюз (3).
      В съответствие с параграф 3:

                  —

                  такива актове или мерки влизат в сила едновременно за Европейския съюз и неговите съответни държави-членки, както и за асоциираните държави, освен ако в тези актове или мерки изрично е посочено друго,

                  —

                  възприемането от всяка асоциирана държава на такива актове или мерки създава права и задължения между тази асоциирана държава, от една страна, и Европейския съюз и тези негови държави-членки, които са обвързани с тези актове и мерки, от друга страна.

            2.   На асоциираните държави се съобщава за приемането на актовете или мерките, посочени в параграф 1, към които са били приложени процедурите, определени в настоящата договореност.
      За приемането на актовете или мерките, посочени в параграф 1, на асоциираните държави се съобщава от генералния секретариат на Комисията с позоваване на настоящия член, в случай че държавите-членки са уведомени за приемането на тези актове или мерки.
      Ако за приемането на актове или мерки, посочени в параграф 1, държавите-членки не са уведомени от генералния секретариат на Комисията, на асоциираните държави се съобщава за приемането на тези актове или мерки от генералната дирекция на Комисията, която е отговорна за приемането на съответните актове или мерки, с позоваване на настоящия член.
      3.   Всяка асоциирана държава решава самостоятелно дали да приеме съдържанието на актовете или мерките, посочени в параграф 1, и дали да ги въведе във вътрешния си правен ред. За тези решения Комисията се уведомява в срок от 30 дни след съобщаването от страна на Комисията на съответните актове или мерки.
      Към приемането от страна на асоциираните държави на актовете и мерките, посочени в параграф 1, както и към последиците от тяхното неприемане се прилагат следните разпоредби:

                  —

                  Исландия и Норвегия — член 8 от Споразумението за асоцииране с Исландия и Норвегия,

                  —

                  Швейцария — член 7 от Споразумението за асоцииране с Швейцария,

                  —

                  Лихтенщайн — член 5 от Протокола за асоцииране с Лихтенщайн.

            Член 6
      1.   По отношение на административните разходи, свързани с изпълнението на настоящата договореност, асоциираните държави правят годишна вноска в общия бюджет на Европейския съюз в размер на 500 000 EUR, в съответствие с процента, който представлява техният брутен вътрешен продукт спрямо брутния вътрешен продукт на всички участващи държави, като този размер ежегодно се коригира, за да се отрази инфлацията в Европейския съюз.
      Сумата от 500 000 EUR се коригира посредством размяна на писма, ако това се налага от промяна в броя на шенгенските комитологични комитети, в които участват асоциираните държави, или в честотата на заседанията.
      2.   Пътните разходи на представителите, които участват в заседанията на шенгенските комитологични комитети, няма да бъдат възстановявани.
      Член 7
      1.   Генералният секретар на Съвета на Европейския съюз е депозитар на настоящата договореност.
      2.   Европейският съюз и асоциираните държави одобряват настоящата договореност в съответствие със своите собствени процедури.
      3.   Влизането в сила на настоящата договореност изисква одобрение от Европейския съюз и от поне една от асоциираните държави.
      4.   Настоящата договореност влиза в сила между Европейския съюз и съответната асоциирана държава на първия ден от втория месец след депозирането при депозитара на съответния инструмент за одобрение или ратификация.
      5.   По отношение на Лихтенщайн настоящата договореност влиза в сила само след като е влязъл в сила Протоколът за асоцииране с Лихтенщайн.
      Член 8
      1.   По отношение на Норвегия и Исландия настоящата договореност се прекратява, когато се прекрати съответното Споразумение за асоцииране с Исландия или Норвегия.
      2.   По отношение на Швейцария настоящата договореност се прекратява, когато се прекрати Споразумението за асоцииране с Швейцария.
      3.   По отношение на Лихтенщайн настоящата договореност се прекратява, когато се прекрати Протоколът за асоцииране с Лихтенщайн.
      4.   Депозитарът се уведомява за прекратяването.
      Член 9
      Настоящата договореност и съвместната декларация се изготвят в един-единствен оригинал на български, чешки, датски, нидерландски, английски, естонски, фински, френски, немски, гръцки, унгарски, италиански, латвийски, литовски, малтийски, полски, португалски, румънски, словашки, словенски, испански, шведски, исландски и норвежки език, като всеки текст е еднакво автентичен.

         Съставено в Брюксел на двадесет и втори септември две хиляди и единадесета година.
         Hecho en Bruselas, el veintidós de septiembre de dos mil once.
         V Bruselu dne dvacátého druhého září dva tisíce jedenáct.
         Udfærdiget i Bruxelles den toogtyvende september to tusind og elleve.
         Geschehen zu Brüssel am zweiundzwanzigsten September zweitausendelf.
         Kahe tuhande üheteistkümnenda aasta septembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
         Done at Brussels on the twenty-second day of September in the year two thousand and eleven.
         Fait à Bruxelles, le vingt-deux septembre deux mille onze.
         Fatto a Bruxelles, addì ventidue settembre duemilaundici.
         Briselē, divi tūkstoši vienpadsmitā gada divdesmit otrajā septembrī.
         Priimta du tūkstančiai vienuoliktų metų rugsėjo dvidešimt antrą dieną Briuselyje.
         Kelt Brüsszelben, a kétezer-tizenegyedik év szeptember huszonkettedik napján.
         Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
         Gedaan te Brussel, de tweeëntwintigste september tweeduizend elf.
         Sporządzono w Brukseli dnia dwudziestego drugiego września roku dwa tysiące jedenastego.
         Feito em Bruxelas, em vinte e dois de setembro de dois mil e onze.
         Întocmit la Bruxelles la douăzeci și doi septembrie două mii unsprezece.
         V Bruseli dňa dvadsiateho druhého septembra dvetisícjedenásť.
         V Bruslju, dne dvaindvajsetega septembra leta dva tisoč enajst.
         Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
         Som skedde i Bryssel den tjugoandra september tjugohundraelva.
         Gjört í Brussel þann tuttugasta og annan september árið tvö þúsund og ellefu.
         Utferdiget i Brussel den tjueandre september to tusen og elleve.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir hönd lýðveldisins Íslands

            Für das Fürstentum Liechtenstein

            For Kongeriket Norge

            Für die Schweizerische Eidgenossenschaft
            Pour la Confédération suisse
            Per la Confederazione svizzera

         (1)  ОВ L 281, 23.11.1995 г., стр. 31.

         (2)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).

         (3)  В момента на подписване на настоящата договореност тези актове или мерки се приемат от Комисията в съответствие с Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13) или се приемат в съответствие с член 5а от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (ОВ L 184, 17.7.1999 г., стр. 23), последно изменено с Решение 2006/512/ЕО на Съвета от 17 юли 2006 г. (ОВ L 200, 22.7.2006 г., стр. 11).

         ПРИЛОЖЕНИЕ
         Списък на съществуващите комитети, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген:

                     —

                     Комитет, създаден с Решение (ЕО) № 1683/95 на Съвета от 29 май 1995 г. за определяне на единен формат за визи (1),

                     —

                     Комитет, създаден с Регламент (ЕО) № 1987/2006 на Европейския парламент и на Съвета от 20 декември 2006 г. за създаването, функционирането и използването на Шенгенска информационна система от второ поколение (ШИС II) (2) и с Решение 2007/533/ПВР на Съвета от 12 юни 2007 г. относно създаването, функционирането и използването на Шенгенска информационна система от второ поколение (ШИС II) (3); този комитет подпомага Европейската комисия и при прилагането на следните правни инструменти:

                                 —

                                 Регламент (ЕО) № 767/2008 на Европейския парламент и на Съвета от 9 юли 2008 г. относно Визовата информационна система (ВИС) и обмена на данни между държави-членки относно визите за краткосрочно пребиваване (Регламент за ВИС) (4),

                                 —

                                 Регламент (ЕО) № 1104/2008 на Съвета от 24 октомври 2008 г. относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (5),

                                 —

                                 Решение 2008/839/ПВР на Съвета от 24 октомври 2008 г. относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (6),

                     —

                     Комитет, създаден с Решение 2004/201/ПВР на Съвета от 19 февруари 2004 г. относно процедурите за изменение на наръчника Sirene (7) и Регламент (ЕО) № 378/2004 на Съвета от 19 февруари 2004 г. относно процедурите за изменение на наръчника Sirene (8), за да подпомага Европейската комисия при изменението на наръчника Sirene,

                     —

                     Комитет, създаден с Решение 2005/267/ЕО на Съвета от 16 март 2005 г. за създаване на информационна и координационна мрежа с повишено ниво на сигурност, свързана към Интернет, на отделните служби на държавите-членки, отговарящи за управление на миграционните потоци (9),

                     —

                     Комитет, създаден с Регламент (ЕО) № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници) (10), за да подпомага Европейската комисия в областта на външните граници,

                     —

                     Комитет „Солидарност и управление на миграционните потоци“, създаден с Решение № 574/2007/ЕО на Европейския парламент и на Съвета от 23 май 2007 г. за създаване на Фонд за външните граници за периода от 2007 до 2013 г. като част от Общата програма „Солидарност и управление на миграционните потоци“ (11),

                     —

                     Комитетът, създаден с Регламент (ЕО) № 810/2009 на Европейския парламент и на Съвета от 13 юли 2009 г. за създаване на Визов кодекс на Общността (Визов кодекс) (12) — Визов комитет.

            (1)  ОВ L 164, 14.7.1995 г., стр. 1.

            (2)  ОВ L 381, 28.12.2006 г., стр. 4.

            (3)  ОВ L 205, 7.8.2007 г., стр. 63.

            (4)  ОВ L 218, 13.8.2008 г., стр. 60.

            (5)  ОВ L 299, 8.11.2008 г., стр. 1.

            (6)  ОВ L 299, 8.11.2008 г., стр. 43.

            (7)  ОВ L 64, 2.3.2004 г., стр. 45

            (8)  ОВ L 64, 2.3.2004 г., стр. 5.

            (9)  ОВ L 83, 1.4.2005 г., стр. 48.

            (10)  ОВ L 105, 13.4.2006 г., стр. 1.

            (11)  ОВ L 144, 6.6.2007 г., стр. 22.

            (12)  ОВ L 243, 15.9.2009 г., стр. 1

      СЪВМЕСТНА ДЕКЛАРАЦИЯ НА ДОГОВАРЯЩИТЕ СЕ СТРАНИ ОТНОСНО СПЕЦИФИЧНОТО АСОЦИИРАНЕ В ИЗПЪЛНЕНИЕТО, ПРИЛАГАНЕТО И РАЗВИТИЕТО НА ДОСТИЖЕНИЯТА НА ПРАВОТО ОТ ШЕНГЕН
      Договарящите се страни съвместно декларират, че на специфичното асоцииране на Република Исландия, Княжество Лихтенщайн, Кралство Норвегия и Конфедерация Швейцария в изпълнението, прилагането и развитието на достиженията на правото от Шенген не трябва да се гледа като на правен или политически прецедент за която и да е друга сфера на сътрудничество между Европейския съюз и тези държави.


title: 2012/555/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел V — Сметна палата#Резолюция на Европейския парламент от 10 май 2012 година съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел V — Сметна палата

text:
               17.10.2012

               BG

               Официален вестник на Европейския съюз

               L 286/104

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел V — Сметна палата
   (2012/555/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид окончателните годишни отчети на Европейския съюз за финансовата 2010 година (COM(2011) 473 – C7-0260/2011) (2),

               —

               като взе предвид годишния доклад на Сметната палата пред органа по освобождаването от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0091/2012),

               1.

               Освобождава от отговорност генералния секретар на Сметната палата във връзка с изпълнението на бюджета на Сметната палата за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел V — Сметна палата
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2010 година (1),

                  —

                  като взе предвид окончателните годишни отчети на Европейския съюз за финансовата 2010 година (COM(2011) 473 – C7-0260/2011) (2),

                  —

                  като взе предвид годишния доклад на Сметната палата пред органа по освобождаването от отговорност относно вътрешните одити, осъществени през 2010 г.,

                  —

                  като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

                  —

                  като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на ЕС,

                  —

                  като взе предвид член 314, параграф 10 и членове 317, 318 и 319 от Договора за функционирането на ЕС,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0091/2012),

                  1.

                  Подчертава, че през 2010 г. одитът на финансовите отчети на Сметната палата беше извършен от външен одитор; отбелязва, че в доклада си външният одитор стигна до следното заключение: „Според нас финансовите отчети дават вярна представа за финансовото състояние на Европейската сметна палата към 31 декември 2010 г., както и за паричните потоци от нейните операции за приключилата на същата дата финансова година, в съответствие с Регламент (ЕО, Евратом) № 1605/2002 на Съвета от 25 юни 2002 г., Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на горепосочения регламент на Съвета и счетоводните принципи на Европейския съюз“ (6).

                  2.

                  Все пак отбелязва, че се касае за „класически“ одит, при който се проверява „(…) дали финансовите операции са правилно отразени и оповестени, дали са извършвани по законосъобразен и редовен начин и дали са управлявани с оглед осигуряване на икономичност, ефикасност и ефективност“ (Доклад на външния одитор, точка 1, алинея 3); желае при бъдещите одити да се вземат предвид целите и показателите за изпълнение.

                  3.

                  Призовава за подобряване на качеството на обобщението за броя и вида на извършените вътрешни одити, както и на отправените препоръки и предприетите по тези препоръки действия; също така призовава това обобщение да предоставя по-подробна и целесъобразна информация.

                  4.

                  Отбелязва, че през 2010 г. Сметната палата разполагаше с бюджетни кредити за поети задължения в размер на 148 600 000 EUR (188 000 000 EUR през 2009 г.) и че степента на изпълнение на тези бюджетни кредити беше 93 % (92,1 % през 2009 г.); подчертава, че бюджетът на Сметната палата е с чисто административен характер, като 80 % от средствата се изразходват за лицата, работещи в институцията, а 20 % – за сгради, обзавеждане, оборудване и различни оперативни разходи.

                  5.

                  Отбелязва, че степента на изпълнение по дял 1 „Лица, работещи в институцията“ се е увеличила от 87,6 % през 2009 г. на 92,3 % през 2011 г.; и че през 2010 г. бяха усвоени 98 % от бюджетните кредити по дял 2 „Сгради, обзавеждане, оборудване и различни оперативни разходи“.

                  6.

                  Приветства факта, че след реорганизация Сметната палата намали годишните си разходи за охранителни услуги с 500 000 EUR, като осигури по-ефективна доставка на услуги и по-добър контрол на риска.

                  7.

                  Призовава Европейската служба за борба с измамите (OLAF) да ускори разследванията, свързани с твърдения за нередности, съобщени ѝ от Сметната палата през 2010 г.

                  8.

                  Приветства факта, че Сметната палата вече преразгледа Кодекса за поведение на своите членове и че кодексът понастоящем предвижда публикуване в интернет на декларациите за финансови интереси на членовете на Сметната палата.

                  9.

                  Отбелязва факта, че Сметната палата публикува през 2010 г. два годишни доклада, 40 специфични годишни доклада (2009 г.: 37), 14 специални доклада (2009 г.: 18) и шест становища (2009 г.: 1); настоятелно приканва Сметната палата да оцени в разумен срок въздействието и изпълнението на заключенията, съдържащи се в специалните доклади, като информира Комисията по бюджетен контрол за резултатите от тази оценка.

                  10.

                  Счита, че предотвратяването и установяването на конфликти на интереси е от голямо значение за ефективното и правилно използване на ресурсите, както и за запазване на общественото доверие в институциите на Съюза; изчаква специалния доклад на Сметната палата относно управлението на конфликти на интереси в Европейската агенция за авиационна безопасност, Европейската агенция по химикали, Европейския орган за безопасност на храните и Европейската агенция по лекарствата, както е планирано, до края на месец юни 2012 г.

                  11.

                  Приветства професионалното и любезно сътрудничество между Сметната палата и Комисията по бюджетен контрол; в тази връзка приветства действията, предприети по искане на Европейския парламент от Сметната палата за засилване на нейната роля, с оглед разширяване и задълбочаване на влиянието на Сметната палата, за да могат нейните становища и доклади да бъдат по-ефективни и полезни, а нейните системи и процедури – по-надеждни, като по този начин допринасят за подобряване на взаимодействието между двете институции.

                  12.

                  Приветства доброто сътрудничество между Сметната палата и Комисията по бюджетен контрол във връзка с освобождаването на съвместните предприятия от отговорност за изпълнението на бюджета за 2010 г.; приканва Сметната палата да представи на органа по освобождаване от отговорност специален доклад относно ефективността от създаването на съвместните предприятия и тяхната добавена стойност за ефективното осъществяване на програмите за научни изследвания, технологично развитие и демонстрационни дейности на Съюза.

                  13.

                  Припомня, че Сметната палата прие стратегия за извършването на одити за периода 2009—2012 г. чрез определяне на следните цели: 1) оптимизиране на цялостното въздействие на одитите и 2) увеличаване на ефикасността посредством оптимално използване на ресурсите; констатира със задоволство, че през 2010 г. Сметната палата постигна следните приоритети (7):

                              —

                              постигане на определената цел за изготвяне на 12-15 доклада годишно, свързани с одити на изпълнението,

                              —

                              разработване на нови продукти — документ за рисковете и предизвикателствата пред новата Комисия (становище № 1/2010), както и система за докладване на действията по проследяване на препоръките на Сметната палата, която следва да се прилага от 2012 г. нататък,

                              —

                              преразглеждане на вътрешните правила на Палатата с цел оптимизиране на процеса на вземане на решения чрез създаването на одитни състави и подобряване на управлението,

                              —

                              изготвяне на пълна система от показатели за изпълнение,

                              —

                              допълнително усъвършенстване на подхода, използван при годишния одит на изпълнението на бюджета на Съюза (декларация за достоверност), въз основа на препоръките на вътрешна работна група, подпомогната от външни експерти,

                              —

                              пренасочване на щатни бройки от спомагателните служби към одитните звена.

                  14.

                  Приветства факта, че броят на длъжностите, свързани с изпълнението на одитни задачи, се е увеличил с 6 % (8).

                  15.

                  Отбелязва, че през 2010 г. персоналът на Сметната палата включваше 889 длъжностни лица, 48 договорно наети служители и 17 командировани национални експерти; в одитните състави работеха 557 длъжностни лица, от които 123 души – в кабинетите на членовете на Сметната палата; желае в годишния доклад за дейността в бъдеще да се включва подробна таблица за всички служители на Сметната палата, класифицирани по категория, степен, пол, участие в професионално обучение и националност.

                  16.

                  Счита, че за допълнително подобряване на дейността на Сметната палата повече длъжностни лица на Сметната палата следва да се специализират изключително в извършването на одитни задачи; очаква да види увеличение на този дял в бъдеще.

                  17.

                  Също така отбелязва, че Сметната палата е осъществила общо 376 командировки, от които 351 в държавите членки и 25 – в други страни бенефициери (Франция: 52, Германия: 38, Великобритания: 32, Италия: 30, Испания: 26, Нидерландия: 23, Швеция: 15, Португалия: 14, Гърция: 13, Дания: 12, Люксембург: 11, Унгария: 10, Полша: 10).

                  18.

                  Призовава Сметната палата да включи в бъдещите си работни програми систематично проследяване на специфични одити, извършени в миналото, след изтичането на достатъчно време, за да може да се оцени постигнатият напредък.

                  19.

                  Изразява задоволство от това, че Сметната палата измерва ефикасността и ефективността на усвояването на средствата чрез прилагане на ключови показатели за изпълнение; отбелязва постигнатия стабилен напредък; все пак би желал Сметната палата да подобри допълнително представянето на предварителните констатации, които да се изготвят в определения срок (за да може ЕП да провери фактологичната точност на основните констатации на Сметната палата за одитираните обекти) (9).

                  20.

                  Отбелязва, че според проекта на бъдещия Финансов регламент агенциите биха могли, след консултация със Сметната палата, да назначават независим външен одитор, който да проверява дали изпълнението на бюджета на съответната агенция отговаря на разпоредбите на Финансовия регламент; отбелязва, че след това Сметната палата ще взема предвид доклада на външния одитор при изготвянето на своето становище; отбелязва, че през 2011 г. Сметната палата стартира пилотен проект с Европейската фондация за подобряване на условията на живот и труд (Eurofound).

                  21.

                  Следи с интерес пилотния проект и резултатите от него; приветства евентуалните ползи от тази нова процедура за оптимизиране на работното натоварване на Сметната палата; все пак счита, че резултатите следва да се оценяват основно чрез показатели за постигнатото качество спрямо необходимото време и разходи за дейността.

                  22.

                  Насърчава Сметната палата да извърши задълбочен анализ на системите за наблюдение и контрол на Съвета до края на 2012 г., както се посочва в резолюцията на Европейския парламент за освобождаване от отговорност във връзка с изпълнението на бюджета за 2009 година (10) (параграф 8).

                  23.

                  Очаква с интерес анализа на последващата партньорска проверка, която Сметната палата възнамерява да стартира през 2012 г.; потвърждава намерението си да изготви доклад по собствена инициатива относно подобренията, които биха могли да бъдат предложени на Сметната палата; би желал да бъде информиран за изпълнението на заключенията от последната партньорска проверка.

                  24.

                  Също така потвърждава намерението си да предложи преразглеждане на правилата за номиниране на кандидати за членове на Сметната палата, с цел оптимизиране на условията за по-добро адаптиране на Сметната палата към настоящите и бъдещите предизвикателства.

         (1)  ОВ L 64, 12.3.2010 г.

         (2)  ОВ C 332, 14.11.2011 г., стр. 1.

         (3)  ОВ C 326, 10.11.2011 г., стр. 1.

         (4)  ОВ C 332, 14.11.2011 г., стр. 134.

         (5)  ОВ L 248, 16.9.2002 г., стр. 1.

         (6)  ОВ C 267, 9.9.2011 г., стр. 3.

         (7)  Годишен отчет за дейността за 2010 г., стр. 26.

         (8)  Годишен отчет за дейността за 2010 г., стр. 34.

         (9)  Годишен отчет за дейността за 2010 г., стр. 30.

         (10)  ОВ L 250, 27.9.2011 г., стр. 94.